Тоқаев Лукашенконы қайта сайлануымен құттықтады
"Тоқаев Лукашенконы қайта сайлануымен құттықтады" | "https://abai.kz/post/118466"
TITLE: Тоқаев Лукашенконы қайта сайлануымен құттықтады
URL: https://abai.kz/post/118466
META: "Тоқаев Лукашенконы қайта сайлануымен құттықтады" | "https://abai.kz/post/118466"
DATE: 10.08.2020
AUTHOR(s): Abai.kz
TOTAL WORDS: 120
TEXT: Қасым-Жомарт Тоқаев Қазақстан халқының және жеке өзінің атынан Александр Лукашенконы Беларусь Президенті болып қайта сайлануымен құттықтап, жеделхат жолдады. Бұл туралы Ақорда сайты мәлімдеді. "Саяси жағдайдың күрделі болғанына қарамастан сайлаудың қорытындысы халық Сіздің Беларусь мемлекетінің егемендігі мен тәуелсіздігін нығайтуға негізделген стратегиялық бағытыңызды қолдайтынын көрсетті", – делінген жеделхатта. Президент екі ел халқының игілігі үшін Қазақстан мен Беларусь арасындағы өзара тиімді ынтымақтастық алдағы уақытта да табысты дами береді деп сенетінін жеткізді. Мемлекет басшысы Қасым-Жомарт Тоқаев Александр Лукашенкоға Беларусь Республикасының Президенті ретінде ойға алған барлық жоспарын толық жүзеге асыруды, ал Беларусь халқына бейбітшілік, өзара түсіністік пен өсіп-өркендеу тіледі. Айта кетейік, Беларусь орталық саулау комиссиясы президент сайлауының алғашқы нәтижелерін шығарды. Александр Лукашенко 80,23 пайыз дауыс жинады, оның кандидатурасын 4 миллион 652 мың адам таңдаған. Abai.kz
